《和幽居 其三》
宋代·赵希逢

云锁烟封山几重，翠微深处夕阳红。径迂杨柳低迷路，木古藤阳密蔽空。

枕漱有泉兼有石，衣披和月也和风。落花时或随流水，恍惚桃源陌与通。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。